ส่วนที่ 3

  -----------------------------------------------------------------------
  ฐานะการเงินและผลการดำเนินงาน

  -----------------------------------------------------------------------

1. งบการเงิน

สรุปฐานะการเงินและผลการดำเนินงานในระยะ 3 ปีที่ผ่านมา

(1) รายงานสรุปการสอบบัญชี ของผู้สอบบัญชีรับอนุญาตในระยะ 3 ปีที่ผ่านมา คือในปี 2556 และปี
    2555 และปี 2554 ผู้สอบบัญชีได้ให้ความเห็นแบบไม่มีเงื่อนไข

(2) ตารางสรุปงบการเงินบริษัท ปทุมไรซมิล แอนด์ แกรนารี จำกัด (มหาชน)
    และบริษัทย่อยสำหรับแต่ละปีสิ้นสุดวันที่ 30 มิถุนายน ของทุกปี และเนื่องจากบริษัทฯ
    ได้เปลี่ยนรอบบัญชีจากเดิมวันที่ 1 กรกฎาคม ของทุกปี ถึง 30 มิถุนายน ของทุกปี
    เป็นตั้งแต่วันที่ 1 มกราคม ถึงวันที่ 31 ธันวาคมของทุกปี โดยให้เริ่มตั้งแต่ 1 มกราคม 2555
    เป็นต้นไป

[]

[]

[]

[]

(3) สรุปอัตราส่วนทางการเงินที่สำคัญสำหรับงบการเงิน

[]

2. คำอธิบายและการวิเคราะห์ฐานะการเงินและผลการดำเนินงาน

 ผลการดำเนินงาน

จากผลการดำเนินงานในรอบปี 2556 (1 มกราคม 2556 ถึง 31 ธันวาคม 2556) บริษัท
ปทุมไรซมิล แอนด์ แกรนารี จำกัด (มหาชน) และบริษัทย่อย มีผลกำไรสุทธิหลังภาษี 294.04
ล้านบาท ซึ่งเมื่อเทียบกับรอบปี 2555 (1 มกราคม 2555 ถึง 31 ธันวาคม 2555)
ที่มีผลกำไรสุทธิหลังภาษี 223.12 ล้านบาท เท่ากับบริษัทมีกำไรเพิ่มขึ้น 70.92 ล้านบาท หรือ 32%
สาเหตุที่บริษัทฯ มีผลกำไรเพิ่มขึ้นมีประเด็นสำคัญ ๆ ดังนี้

1.  รายได้จากการขาย

  ในปี 2556 ทางบริษัทมีรายได้จากการขาย 2,188 ล้านบาท สูงขึ้น 278 ล้านบาท จากปี 2555
  ที่มีรายได้จากการขาย 1,910 ล้านบาท โดยในปี 2556 นี้
  ทางบริษัทได้ขยายธุรกิจด้านศูนย์อาหารที่ชั้น 5 และชั้น 6 ของศูนย์การค้ามาบุญครอง
  ซึ่งรายได้จากการเข้าทำธุรกิจดังกล่าวในปี 2556 ทำได้ 260 ล้านบาท
  ส่งผลให้รายได้รวมของบริษัทสูงขึ้น

2.  เงินปันผลรับ

  ในปี 2556 ทางบริษัทมีรายได้จากเงินปันผลรับรวมทั้งสิ้น 279 ล้านบาท สูงขึ้น 17 ล้านบาท
  จากปี 2555 ที่มีรายได้จากกเงินปันผลรับรวม 262 ล้านบาท
  โดยส่วนใหญ่ของเงินปันผลมาจากการถือหุ้นของบริษัท เอ็ม บี เค จำกัด (มหาชน) โดยในปี
  2556 ทางบริษัทได้รับเงินปันผล 275 ล้านบาท และในปี 2555 ทางบริษัทได้รับเงินปันผล 262
  ล้านบาท

3.  ต้นทุนขาย

  ในปี 2556 ต้นทุนขายข้าวคิดเป็นร้อยละ 88.8 ของรายได้จากการขายข้าว ในขณะที่ปี 2555
  ต้นทุนขายข้าวคิดเป็นร้อยละ 90.1 ของรายได้จากการขายข้าว โดยในปี 2556 นี้
  ทางบริษัทได้หยุดการผลิตเฉพาะข้าวขาวทุกประเภทและได้ว่าจ้างโรงสีอื่นทำการผลิตข้าวขาวแทนทั้งหมด
  ซึ่งส่งผลให้ต้นทุนขายถูกลง อีกทั้งบริษัทไม่ต้องมีสต็อคข้าวสารเก็บไว้
  ซึ่งทำให้ประหยัดดอกเบี้ยในการบริหารงานสินค้าคงคลัง นอกจากจากนี้ในปี 2556
  ราคาเฉลี่ยข้าวหอมมะลิเท่ากับ 30,912 บาทต่อตัน ในขณะที่ปี 2555
  ราคาเฉลี่ยข้าวหอมมะลิเท่ากับ 32,828 บาทต่อตัน เมื่อเปรียบเทียบแล้วราคาข้าวหอมมะลิในปี
  2556 ถูกกว่าปี 2555 ถึง 1,916 บาทต่อตัน

4.  ค่าใช้จ่ายในการบริหาร

  ในปี 2556 ค่าใช้จ่ายในการบริหาร มีจำนวน 79 ล้านบาท ในขณะที่ปี 2555 มีจำนวน 107
  ล้านบาท เท่ากับลดลง 28 ล้านบาท สาเหตุที่เป็นเช่นนี้ เพราะใปนี 2555
  ทางบริษัทยังไม่ได้ขายโรงไฟฟ้าออกไป จึงยังมีค่าเสื่อมในส่วนนี้อยู่ และในปี 2555
  ทางบริษัทได้จ่ายเงินชดเชยสัญญาว่าจ้างให้แก่พนักงานเป็นจำวน 10 ล้านบาท
  เพื่อปิดธุรกิจบางธุรกิจที่ไม่มีกำไรออกไป

5.  ค่าใช้จ่ายทางการเงิน

  ในปี 2556 ค่าใช้จ่ายทางการเงิน 18.7 ล้านบาท ในขณะที่ปี 2555 มี 12.9 ล้านบาท
  สาเหตุที่สูงขึ้น 5.8 ล้านบาท เกิดจากการที่บริษัทได้กู้เงินเพื่อลงทุนซื้อ บริษัท เอ็ม บี เค ฟู้ด
  แอนด์ เอ็นเตอร์เทนเม้นท์ จำกัด เป็นจำนวน 97 ล้านบาท และได้ให้เงินกู้ยืมแก่ บริษัท เอ็ม บี
  เค ฟู้ด ไอแลนด์ จำกัด เป็นจำนวน 275 ล้านบาท เพื่อเช่าพื้นที่ระยะยาวที่ชั้น 6
  ของศูนย์การค้ามาบุญครอง

  นอกจากนี้ ทางบริษัทยังได้เข้าร่วมทุนจัดตั้ง บริษัท เอ็ม บี เค ฟู้ด ซิสเต็ม จำกัด
  เป็นเงินจำนวน 36 ล้านบาท กับ Fujio Food System Co., Ltd จากประเทศญี่ปุ่น
  เพื่อเปิดร้านอาหารญี่ปุ่น โดยทางบริษัทถือหุ้น 60% และทางผู้ร่วมทุนถือหุ้น 40%

 ฐานะทางการเงิน

 สภาพคล่อง

สิ้นรอบปีบัญชี 2556 ทางบริษัทฯ มีสินทรัพย์หมุนเวียนรวม 754.1 ล้านบาท เพิ่มขึ้น 264.5
ล้านบาท เมื่อเทียบกับรอบปีบัญชี 2555 ที่มี 489.6 ล้านบาท ส่วนหนี้สินหมุนเวียนรอบปีบัญชี 2556
มี 866.7 ล้านบาท เพิ่มขึ้น 452.5 ล้านบาท เมื่อเทียบกับรอบปีบัญชี 2555 ซึ่งมี 414.2 ล้านบาท
ทำให้อัตราส่วนสินทรัพย์หมุนเวียนต่อหนี้สินหมุนเวียนในรอบปีบัญชี 2556 เท่ากับ 0.87 เท่า
ซึ่งน้อยกว่าปี 2555 ซึ่งมีอัตราส่วนสินทรัพย์หมุนเวียนต่อหนี้สินหมุนเวียน 1.17 เท่า อย่างไรก็ตาม
ณ สิ้นรอบปีบัญชี 2556 ทางบริษัทฯ ยังมีวงเงินจากสถาบันการเงินต่าง ๆ
ที่ยังไม่ได้เบิกใช้คงเหลืออีก 1,682 ล้านบาท ที่สามารถนำมาใช้เป็นเงินทุนหมุนเวียนได้

 คุณภาพทรัพย์สิน

   สินค้าคงเหลือ

ณ สิ้นรอบปีบัญชี 2556 (1 มกราคม 2556 ถึง 31 ธันวาคม 2556) มีสินค้าคงเหลือสุทธิ 274
ล้านบาท เทียบกับสิ้นรอบปีบัญชี 2555 ที่มีสินค้าคงเหลือสุทธิ 203 ล้านบาท
เท่ากับสินค้าคงเหลือเพิ่มขึ้น 76 ล้านบาท สินค้าคงเหลือที่เพิ่มขึ้นนี้มาจาก
การที่บริษัทได้ประมูลข้าวหอมมะลิมาจาก อ.ค.ส. เพื่อเป็นวัตถุดิบในการผลิตข้าวถุงหอมมะลิ

 ลูกหนี้การค้า

ณ สิ้นรอบปีบัญชี 2556 (1 มกราคม 2556 ถึง 31 ธันวาคม 2556) มีจำนวน 234 ล้านบาท
ลดลง 4 ล้านบาทจากปี 2555 ซึ่งมี 238 ล้านบาท นับว่ามีการเปลี่ยนแปลที่ไม่มากนัก ในปี 2556
นี้ ทางบริษัทได้สำรองค่าเผื่อหนี้สงสัยจะสูญไว้ 1.9 ล้านบาท โดยมียอดลูกหนี้ค้างชำระเกิน 1
ปีขึ้นไป 1.1 ล้านบาท ซึ่งนับว่าทางบริษัทได้ตั้งสำรองไว้พอเพียงแล้ว

   เงินลงทุนระยะยาว

การลงทุนระยะยาวในรอบปีบัญชี 2556 ทางบริษัทฯ ได้ลงทุนระยะยาวในหุ้นสามัญของบริษัท เอ็ม บี
เค จำกัด (มหาชน) โดย ณ วันที่ 31 ธันวาคม 2556 ทางบริษัทมีหุ้นดังกล่าว 49,924,953 หุ้น
คิดเป็น 26.47% ของจำนวนหุ้นทั้งหมด ซึ่งเมื่อเปรียบเทียบมูลค่าหุ้นทางบัญชีซี่งมีมูลค่าประมาณ
4,395 ล้านบาท ณ 30 กันยายน 2556 กับมูลค่าการลงทุนประมาณ 955 ล้านบาท
จะเห็นว่ามูลค่าทางบัญชีนั้นสูงกว่ามูลค่าการลงทุนถึง 3,440 ล้านบาท นอกจากนี้ทางบริษัท เอ็ม บี
เค จำกัด (มหาชน) มีผลประกอบการที่ดีมาตลอด และสามารถจ่ายเงินปันผลในปี 2556 หุ้นละ
5.50 บาท ซึ่งหากคิดเป็นอัตราผลตอบแทนแล้วจะตกประมาณ 29%
ซึ่งสูงกว่าอัตราดอกเบี้ยเงินฝากของสถาบันการเงินทั่วไป

3. ค่าตอบแทนผู้สอบบัญชี

1 ค่าตอบแทนจากการสอบบัญชี (audit fee)

  บริษัทและบริษัทย่อยจ่ายค่าตอบแทนการสอบบัญชีให้แก่

-   ผู้สอบบัญชีของบริษัท ในรอบปีบัญชีที่ผ่านมามีจำนวนเงินรวม 1,547,000 บาท

-   สำนักงานสอบบัญชีที่ผู้สอบบัญชีสังกัด บุคคลหรือกิจการที่เกี่ยวข้องกับผู้สอบบัญชี

  และสำนักงานสอบบัญชีที่ผู้สอบบัญชีสังกัด ในรอบปีที่ผ่านมามีจำนวนเงินรวม 0 บาท

2 ค่าบริการอื่น (non-audit fee)

-   ผู้สอบบัญชีของบริษัท ในรอบปีบัญชีที่ผ่านมามีจำนวนรวม 0 บาท และจะต้องจ่าย
    ในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมามีจำนวน
    เงินรวม 0 บาท

-   สำนักงานสอบบัญชีที่ผู้สอบบัญชีสังกัด บุคคลหรือกิจการที่เกี่ยวข้องกับผู้สอบบัญชี
    และสำนักงานสอบบัญชีดังกล่าว ในรอบปีบัญชีที่ผ่านมามีจำนวนเงินรวม 0 บาท
    และจะต้องจ่ายในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมามีจำนวนเงินรวม
    0 บาท